**Két nyugati modell**

**Az angol alkotmányos monarchia jellemzői és a francia abszolutizmus XIV. Lajos korában**

|  |  |
| --- | --- |
| Összeállította: | Balogh Ábel |
| Évfolyam: | 10. évfolyam |

**Törikalauz leírása:**

A kora újkor két jelentős változása, a tőkés gazdálkodás és a reformáció megjelenése fenekestül felforgatta Európa életét. Újfajta értékeket valló társadalmi csoportok jelentek meg. Ám az eltérő gazdasági és társadalmi berendezkedésű országokban egészen más folyamatok játszódtak le. A korán kapitalizálódó Angliában széles társadalmi csoportok kerültek szembe a hatalom koncentrálásában érdekelt királyi családdal és a hozzá hű udvari arisztokráciával. A tőkés átalakulásban érdekelt csoportok gazdasági súlyuknál fogva képesek voltak a polgárháborúban érdekeik érvényesítésére, és egy újfajta államberendezkedés kialakítására, mely a korábbinál jóval szélesebb körben osztogatta a politikai jogokat. Franciaországban, ahol a királyi udvar gazdasági szerepe jóval meghatározóbb tudott maradni, nem történt olyan széleskörű tőkefelhalmozás, és a kapitalista gazdálkodáshoz szükséges haszonelvű szemlélet is szűkebb körben hatott. Ezért az uralkodó kiterjedt hivatalnokszervezetén és hatalmas hadseregén keresztül növelni tudta befolyását, megszilárdítva az abszolutizmus rendszerét. Hosszú távon az angol modell bizonyult sikeresebbnek, míg Franciaország számára forradalmi változásokat tartogattak a következő századok.

**Kerettantervi tematikai egység:**

*A témához kapcsolódó kerettanterv(ek) linkje(i)*: <http://kerettanterv.ofi.hu/03_melleklet_9-12/index_4_gimn.html>

**Kulcsszavak:**

polgárháború, abszolutizmus, anglikán, katolikus, protestáns, puritán, digger, leveller, parlament, rövid parlament, hosszú parlament, csonka parlament, szentek parlamentje, hajózási törvény, vasbordájúak, kerekfejűek, lovagok, gavallérok, jogok nyilatkozata, protektorátus, alkotmányos monarchia, merkantilizmus, nagyság, dicsőség, Versailles, hivatalnokszervezet, intendánsok, udvari arisztokrácia, kegydíjak

**Tantárgyi kapcsolatok:**

|  |  |
| --- | --- |
| Előzetes ismeretek | gyarmatosítás, tőkés gazdaság megjelenése, a korai kapitalizmus átalakuló társadalmi viszonyai |
| Földrajz | Nyugat-Európa földrajza |
| Irodalom | Moliére: Tartuffe, Orbán Ottó: Az inga és a kút; A kapu őrei, Walter Scott: Waverley; Puritánok utódai |
| Egyháztörténet | Az Anglikán egyház kialakulása, a katolicizmus és az abszolutizmus kapcsolata, puritán vallási irányzatok |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Hahner Péter: „Az állam én vagyok”. Rubicon 1996/4–5. 24–29.
* Hahner Péter: A Régi rend alkonya. Egyetemes történet 1648–1815. Panem, Budapest, 2006.
* Képes György (szerk.): Az abszolút monarchia. Gondolat, Budapest, 2011.
* Borus György: Az angol-holland forradalom háttere 1660-1690. Budapest, Akadémiai Kiadó, 2007.

**Linkgyűjtemény:**

|  |  |
| --- | --- |
| Kép/térkép  | Értékelő megjegyzések |
| [*https://upload.wikimedia.org/wikipedia/commons/thumb/6/61/Hyacinthe\_Rigaud\_-\_Louis\_XIV%2C\_roi\_de\_France\_%281638-1715%29\_-\_Google\_Art\_Project.jpg/250px-Hyacinthe\_Rigaud\_-\_Louis\_XIV%2C\_roi\_de\_France\_%281638-1715%29\_-\_Google\_Art\_Project.jpg*](https://upload.wikimedia.org/wikipedia/commons/thumb/6/61/Hyacinthe_Rigaud_-_Louis_XIV%2C_roi_de_France_%281638-1715%29_-_Google_Art_Project.jpg/250px-Hyacinthe_Rigaud_-_Louis_XIV%2C_roi_de_France_%281638-1715%29_-_Google_Art_Project.jpg) | **XIV. Lajost ábrázoló festmény.** Hyacinthe Rigaud festette, közismert kép. Érdemes az órán illusztrációként használni a prezentáción. Viselettörténeti érdekességekből beszélgetést, vitát lehet provokálni a diákok között a férfidivat változásairól, a férfiasság kérdésköréről. |
| [*https://upload.wikimedia.org/wikipedia/commons/2/23/Anthonis\_van\_Dyck\_058.jpg*](https://upload.wikimedia.org/wikipedia/commons/2/23/Anthonis_van_Dyck_058.jpg) | **Rupert herceg portréja,** Anthony van Dyck. A Stuart-párti lovagok/gavallérok illusztrálására alkalmas festmény, érdemes egy kerekfejűvel párban bemutatni. A szembenálló felek eltérő világlátását, társadalmi státuszát a diákok maguk ismerhetik fel a képek alapján. |
| [*https://upload.wikimedia.org/wikipedia/commons/7/76/John\_Pettie\_Puritan\_Roundhead.jpg*](https://upload.wikimedia.org/wikipedia/commons/7/76/John_Pettie_Puritan_Roundhead.jpg) | **A puritán, John Pettie.** A kerekfejűek illusztrálására alkalmas festmény, érdemes Rupert herceg portréjával párban bemutatni. A szembenálló felek eltérő világlátását, társadalmi státuszát a diákok maguk ismerhetik fel a képek alapján. |
| [*https://i1.wp.com/www.bbc.co.uk/staticarchive/c70bc202f69fa2a000319252fa4b440e912b07cf.png*](https://i1.wp.com/www.bbc.co.uk/staticarchive/c70bc202f69fa2a000319252fa4b440e912b07cf.png) | **Oliver Cromwell diktatúráját illusztráló rajz.** A kép alapján a tanulók megállapíthatják, hogy Cromwell hatalmának alapját a parlament helyett a vasbordájúak alkották, valamint felismerhetik néhány intézkedését a kezében szorongatott tekercsről. A Lord Protectorból az arcvonások hiányában is rá kell jöjjenek, ki van a képen. |
| [*https://upload.wikimedia.org/wikipedia/commons/e/e6/After\_the\_Battle\_of\_Naseby\_in\_1645.jpg*](https://upload.wikimedia.org/wikipedia/commons/e/e6/After_the_Battle_of_Naseby_in_1645.jpg) | **Lovagok/gavallérok a naseby-i csata (1645) után.** Sir John Gilbert festménye. Illusztrációként alkalmas.  |
| [*https://images.immediate.co.uk/production/volatile/sites/7/2020/02/GettyImages-51242795-b779a82.jpg?quality=90&resize=620,413*](https://images.immediate.co.uk/production/volatile/sites/7/2020/02/GettyImages-51242795-b779a82.jpg?quality=90&resize=620,413) | **Metszeten I. Károly kivégzése.** Prezentáción ideális illusztráció, a „lebegő” kalap felkelti a tanulók érdeklődését. |
| [*https://varoskartyak.hu/images/product/versailles\_02.jpg*](https://varoskartyak.hu/images/product/versailles_02.jpg) | **Versailles.** XIV. Lajos uralkodásának reprezentáns épületkomplexuma. Prezentáción javasolt szerepeltetni. |
| [*https://2.bp.blogspot.com/-ocV3pmF\_i34/VG3mnT4d2ZI/AAAAAAAAI54/vlxosIrb5xw/s1600/Dia20.PNG*](https://2.bp.blogspot.com/-ocV3pmF_i34/VG3mnT4d2ZI/AAAAAAAAI54/vlxosIrb5xw/s1600/Dia20.PNG) | **XIV. Lajos francia király uralkodását bemutató ábra.** A tanulóknak forráselemzésre kiosztható. |
| [*https://4.bp.blogspot.com/-eas7HfZMhn0/UESyYxyE1RI/AAAAAAAAMJ4/QmADGsX\_bxU/s1600/Dia19.PNG*](https://4.bp.blogspot.com/-eas7HfZMhn0/UESyYxyE1RI/AAAAAAAAMJ4/QmADGsX_bxU/s1600/Dia19.PNG) | **XIV. Lajos francia király uralkodását bemutató ábra.** A Száray-féle tankönyvben és annak OFI-s átdolgozásában is szerepel. A tanulóknak forráselemzésre kiosztható. |
| [*https://images.slideplayer.hu/41/11406649/slides/slide\_15.jpg*](https://images.slideplayer.hu/41/11406649/slides/slide_15.jpg)  | **Az angol alkotmányos monarchiát bemutató ábra.** Akár illusztrációként a ppt-n, akár nyomtatva használhatjuk. Könnyen áttekinthető, a tanulóknak kiosztani forráselemzésre ideális. |

|  |  |
| --- | --- |
| Videó és animáció  | Értékelő megjegyzések |
| [*https://zanza.tv/tortenelem/ujkor-vilag-es-europa-kora-ujkorban/az-angol-polgarhaboru-parlamentaris-monarchia#*](https://zanza.tv/tortenelem/ujkor-vilag-es-europa-kora-ujkorban/az-angol-polgarhaboru-parlamentaris-monarchia) | **Az angol polgárháború történetét összefoglaló videó** (idő: 5:27). Színes ábrák, követhető magyarázat. Ötletes a videót keretbe foglaló fej vagy írás metafora, a videó megtekintését követően ajánlott azzal kezdeni a megbeszélést. A videóhoz kapcsolódó feladat, hogy készítsenek ppt-t a polgárháború történetéről.  |
| [*https://www.youtube.com/watch?v=atZCaZ62kx4*](https://www.youtube.com/watch?v=atZCaZ62kx4) | **Az angol polgárháborúról és az alkotmányos monarchiáról szóló videó** (Videotanár, idő: 12:08). Részletes, az alapfogalmakat tisztázó videó. Otthoni készüléshez javasolható, órai alkalmazásra a szegényes képi anyag, és a monoton narráció miatt nem ajánlott. |
| [*https://zanza.tv/tortenelem/ujkor-vilag-es-europa-kora-ujkorban/napkiraly-udvaraban*](https://zanza.tv/tortenelem/ujkor-vilag-es-europa-kora-ujkorban/napkiraly-udvaraban) | **A francia abszolutizmusról szóló videó** (idő: 6:18). Részletes, a francia abszolutizmust történeti kontextusában, politikatörténeti folyamatokkal együtt, az érettségi követelményeknek megfelelően bemutató videó. Óravégi összegzésként ajánlott levetíteni. A kapcsolódó feladatlap esszéírást vár el, házi feladatként adható. |
| [*https://www.youtube.com/watch?v=TTuKDycGLvA*](https://www.youtube.com/watch?v=TTuKDycGLvA) | **A francia abszolutizmust bemutató videó** (idő: 26:05) – MTVA – Érettségi 2018. Részletes, az érettségi követelményeknek megfelelő jellemzése XIV. Lajos uralkodásának. Az emelt szintnek megfelelően ad értelmezési keretet, az abszolutizmus megértése szempontjából különösen a videó első négy perce értékes. Otthoni készüléshez javasolható a videó megtekintése. |

|  |  |
| --- | --- |
|  Hanganyag | Értékelő megjegyzések |
| [*https://www.youtube.com/watch?v=gBwl9\_siJ08*](https://www.youtube.com/watch?v=gBwl9_siJ08) | Zene XIV. Lajos korából (hanganyag). Érdemes egy-két track meghallgatása az udvari nagyság és pompa illusztrálására.  |
| [*https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/a-jogok-nyilatkozata-forrasszoveg-es-hang/a-jogok-nyilatkozata-1689*](https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/a-jogok-nyilatkozata-forrasszoveg-es-hang/a-jogok-nyilatkozata-1689) | Jogok nyilatkozata hanganyag (1689). A kiosztott forrás elemzésekor lejátszhatjuk. Így nem a tanárnak vagy a tanulónak kell felolvasnia a szöveget, hanem a hanganyag alapján biztosan jól hangsúlyozott, könnyen érthető szöveget hallunk. |

|  |  |
| --- | --- |
| Interaktív feladat | Értékelő megjegyzések |
| [*https://create.kahoot.it/details/franciaorszag-a-17-18-szazadban/2a597789-00af-4770-94a8-d31d895500d7*](https://create.kahoot.it/details/franciaorszag-a-17-18-szazadban/2a597789-00af-4770-94a8-d31d895500d7) | Kahoot-teszt a 17-18. századi Franciaországról (10 kérdés, ~ 5 perc), összefoglaló órán javasolható a kitöltése. |
| [*https://create.kahoot.it/details/angol-abszolutizmus-1/c6428d9b-f4e8-4a4a-a468-4d5262c7cab4*](https://create.kahoot.it/details/angol-abszolutizmus-1/c6428d9b-f4e8-4a4a-a468-4d5262c7cab4) | Kahoot-teszt (24 kérdés, ~ 15 perc), a Tudor-kor Angliájáról, némi francia kitekintéssel. Nehéz, részletes ismereteket elváró kérdések, összefoglaló órán javasolt a használata. |
| [*https://create.kahoot.it/details/17-sz-osszefoglalas/b36e97c7-fbdb-43d0-a650-414e1da3cd43*](https://create.kahoot.it/details/17-sz-osszefoglalas/b36e97c7-fbdb-43d0-a650-414e1da3cd43) | Kahoot-teszt Anglia és Franciaország 17. századi történelméről (18 kérdés, ~ 8-10 perc). Nem túl nehéz kérdések, összefoglaló órán javasolt a teszt kitöltése. |
| [*https://create.kahoot.it/details/az-angol-polgarhaboru/6ac8c0a8-dcaa-444a-a388-fbdd929c4a98*](https://create.kahoot.it/details/az-angol-polgarhaboru/6ac8c0a8-dcaa-444a-a388-fbdd929c4a98) | Kahoot-teszt az angol polgárháborúról (10 kérdés, ~ 5 perc). Lexikális tudáson alapuló, rövid, sokszor eldöntendő kérdések. Óravégi reflektálásra kiváló. |
| [*https://create.kahoot.it/details/angol-polgari-forradalom-1640-1688/d8ef953f-2d3b-46fe-a60e-9ac0cb801498*](https://create.kahoot.it/details/angol-polgari-forradalom-1640-1688/d8ef953f-2d3b-46fe-a60e-9ac0cb801498) | Kahoot-teszt az angol polgárháborúról (15 kérdés, ~ 8-10 perc). Nem túl bonyolult, átlagos gimnáziumi történelemórán elhangzó információkra kíváncsi teszt. A polgárháborút egy előző narratíva szerint polgári forradalomnak nevezi, a teszt kitöltése előtt érdemes tisztázni a kérdést a tanulókkal. Akár óravégi reflektálásként, akár összefoglaló órán adható. |

|  |  |
| --- | --- |
| Internetes tartalom vagy alkalmazás  | Értékelő megjegyzések |
| [*http://arkadiafolyoirat.hu/index.php/3-a-barokk-es-a-reformacio-kora/71-az-abszolutizmus*](http://arkadiafolyoirat.hu/index.php/3-a-barokk-es-a-reformacio-kora/71-az-abszolutizmus) | Sashalmi Endre európai abszolutizmusokat bemutató tanulmánya. A tanulóknak otthoni feldolgozásra, projektmunkához adható. |
| [*http://www.rubicon.hu/magyar/oldalak/a\_napkiraly*](http://www.rubicon.hu/magyar/oldalak/a_napkiraly) | Papp Imre XIV. Lajosról szóló írása, a Rubicon folyóirat online verziójában. Projektmunkához, otthoni készüléshez adható. |
| [*https://tudasbazis.sulinet.hu/hu/tarsadalomtudomanyok/tortenelem/tortenelmi-forrasok-elemzese/forrasok-az-ujkor-egyetemes-tortenelmebol/a-francia-abszolutizmus*](https://tudasbazis.sulinet.hu/hu/tarsadalomtudomanyok/tortenelem/tortenelmi-forrasok-elemzese/forrasok-az-ujkor-egyetemes-tortenelmebol/a-francia-abszolutizmus) | A francia abszolutizmushoz kapcsolódó forráselemző feladatok. Órán, a tanári magyarázat előkészítéseként kiosztható források, melyekből a tanuló maga ismerheti meg az abszolutizmus működését. Nagyon jó, rávezető kérdéseket tartalmaz. |
| [*https://tudasbazis.sulinet.hu/hu/tarsadalomtudomanyok/tortenelem/tortenelmi-forrasok-elemzese/forrasok-az-ujkor-egyetemes-tortenelmebol/a-francia-abszolutizmus-gazdasagpolitikaja*](https://tudasbazis.sulinet.hu/hu/tarsadalomtudomanyok/tortenelem/tortenelmi-forrasok-elemzese/forrasok-az-ujkor-egyetemes-tortenelmebol/a-francia-abszolutizmus-gazdasagpolitikaja) | A francia abszolutizmus gazdaságpolitikájához kapcsolódó forráselemző feladat. A tanári magyarázatot megalapozó forráselemző feladatként használható. A kérdések rávezetik a tanulót a szükséges felismerésekre, melyeket a tanári magyarázat megerősíthet. |
| [*https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/anglia-abszolutizmustol-a-parlamentarizmusig/feldolgozando-forrasok-az-angol-forradalom-tanulasahoz*](https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/anglia-abszolutizmustol-a-parlamentarizmusig/feldolgozando-forrasok-az-angol-forradalom-tanulasahoz) | Cromwell a csonka parlamentben és a szentek parlamentjében előadott beszéde. Forráselemzésként kiosztható szövegek. Kérdések nem tartoznak hozzájuk, azokat a tanárnak kell megírnia. |
| [*https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/anglia-abszolutizmustol-a-parlamentarizmusig/a-jogok-nyilatkozata-forrasszoveg-es-hang*](https://tudasbazis.sulinet.hu/hu/tarsadalomtudomanyok/tortenelem/az-ujkor-1492-1914/anglia-abszolutizmustol-a-parlamentarizmusig/a-jogok-nyilatkozata-forrasszoveg-es-hang) | A Jogok Nyilatkozata. Forráselemzésre adható szöveg, kérdés nem tartozik hozzá, a tanárnak érdemes megírnia, és azokkal együtt kiosztani a tanulónak. Így akár egyéni vagy páros feladatként dolgozhatják fel a forrást a kérdések alapján. |
| [*http://arkadia.pte.hu/tortenelem/cikkek/anglia17*](http://arkadia.pte.hu/tortenelem/cikkek/anglia17) | Pálffy Margit: Anglia története a 17. században. Részletes politikatörténeti összefoglaló. Tanulói projekthez, kiselőadáshoz adható. |
| [*http://tortenelemoktatok.hu/erettsegi/feladatok-temankent/egyetemes-kora-ujkor.html*](http://tortenelemoktatok.hu/erettsegi/feladatok-temankent/egyetemes-kora-ujkor.html) | A korszakból eddig közép- és emelt szinten előfordult esszé és tesztfeladatok gyűjteménye. Akár órai, akár otthoni gyakorlásra, összefoglaló órán is használható feladatok. |
| [*http://arkadia.pte.hu/tortenelem/tananyag/europai\_abszolutizmusok\_modul*](http://arkadia.pte.hu/tortenelem/tananyag/europai_abszolutizmusok_modul) | Az európai abszolutizmusok tanítására készült modulterv. Részletes, Sashalmi Endre tanulmányára épülő terv. Ha nem is használjuk az egész tervezetet, nagyon jó forrásanyag található benne, melyeket önállóan is lehet az órán hasznosítani. |